Realm of the Mad God

Realm of the Mad God er et MMO-skytespill utviklet Wild Shadow Studios (kjøpt opp av Kabam i juni 2012, og senere solgt til Deca Games i juli 2016) og Spry Fox. Det var i offentlig beta fra januar 2010. Nettleser-versjonen ble lansert 20. juni 2011. 20. februar 2012 ble spillet gjort tilgjengelig på den digitale distribusjonsplattformen Steam for Microsoft Windows og OS X.

I spillet kontrollerer man spillfigurer som har blitt transportert til Oryx' rike (spillets Mad God, på norsk: gale gud) for å bli spist av hans mange undersåtter og andre skapninger, som spillerne må bekjempe. Et sentralt trekk med spillet er at når spillfiguren sin dør, dør den for godt. Når spillfiguren har dødd mister mann alt utstyret man hadde samlet, men man kan lagre noe utstyr mer permanent i et hvelv.

Spillet er free-to-play, men noen ting i spillet kan kjøpes med penger. De tingene som kan kjøpes inkluderer utstyr som rustning og våpen, kjæledyr som kan hjelpe spillere på diverse måter, øke hvor mye spillfiguren ens kan bære, og mer estetiske ting som klær og farger.

Spillets kode er skrevet i Flash og kan spilles via en nettleser på den offisielle nettside, på Kongregate, eller fra Google Chrome Web Store. Spillet er også tilgjengelig på Steam.

Referanser

Eksterne lenker 
 
  Realm of the Mad God-wikien

Videospill fra 2011
MMORPG
Gratis videospill
MacOS-spill
Windows-spill
Videospill utviklet i USA
Videospill utviklet i Canada
Videospill utviklet i Estland
Videospill utviklet i Tyskland
Flash-spill